paragraph_text: Poroci Miamija (eng. Miami Vice) američka je televizijska serija iz 1980-ih, koju je režirao Michael Mann za televizijsku postaju NBC. Serija je postala popularna i prepoznatljiva tek kada su za radnju korištena glazba i glazbeni efekti u pozadini te vizualni efekti. Glavni su likovi dva policijska detektiva iz Miamija, James "Sonny" Crockett (Don Johnson) i Ricardo "Rico" Tubbs (Philip Michael Thomas), koji rade u Odjelu za poroke. Snimljeno je pet sezona serije, u razdoblju od 1984. do 1989. godine. "Poroci Miamija" su jedna od prvih serija koja se emitirala u stereo zvuku. Smatra se jednom od najutjecajnijih serija svih vremena.